— Ганаруся і тым, што на пасадзе сакратара ЦК КПБ узначаліў камісію па дадатковым вывучэнні матэрыялаў, звязаных з рэпрэсіямі, якія мелі месца ў перыяд 30—40-х і ў пачатку 50-х гадоў мінулага стагоддзя. Шмат падзяк атрымаў ад грамадзян, чые сваякі былі рэпрэсіраваныя. Сярод пацярпелых былі і два мае родныя дзядзькі: начальнік Койданаўскага райаддзела міліцыі Іосіф Васільевіч Дземянцей і начальнік штаба Уральскай ваеннай акругі Мікалай Васільевіч Дземянцей, які сябраваў з палкаводцам Канстанцінам Канстанцінавічам Ракасоўскім.